stanford-oval/wikipedia huggingface dataset:
Suomen joukkue lentopallon Maailmanliigassa 2017
Ottelut > Ryhmä 2: lopullinen sarjataulukko

| sija | Joukkue | Ottelut> Voitot | Ottelut> tappiot | Ottelut> Pisteet | Erät> Voitot | Erät> tappiot | Erät> eräsuhde | Eräpisteet> Voitot | Eräpisteet> tappiot | Eräpisteet> suhde |
| --- | --- | --- | --- | --- | --- | --- | --- | --- | --- | --- |
| 1 |  Slovenia | 8 | 1 | 24 | 26 | 10 | 2.600 | 873 | 778 | 1.122 |
| 2 |  Alankomaat | 7 | 2 | 21 | 24 | 10 | 2.400 | 804 | 698 | 1.152 |
| 3 |  Australia | 6 | 3 | 16 | 21 | 15 | 1.400 | 826 | 793 | 1.042 |
| 4 |  Japani | 5 | 4 | 16 | 21 | 18 | 1.167 | 873 | 823 | 1.061 |
| 5 |  Kiina | 5 | 4 | 15 | 19 | 16 | 1.188 | 803 | 815 | 0.985 |
| 6 |  Etelä-Korea | 5 | 4 | 12 | 18 | 20 | 0.900 | 796 | 829 | 0.960 |
| 7 |  Slovakia | 4 | 5 | 13 | 14 | 17 | 0.824 | 673 | 705 | 0.955 |
| 8 |  Tšekki | 4 | 5 | 12 | 16 | 18 | 0.889 | 724 | 771 | 0.939 |
| 9 |  Suomi | 3 | 6 | 10 | 15 | 20 | 0.750 | 785 | 791 | 0.992 |
| 10 |  Portugali | 3 | 6 | 10 | 15 | 22 | 0.682 | 793 | 837 | 0.947 |
| 11 |  Turkki | 3 | 6 | 9 | 16 | 22 | 0.727 | 848 | 869 | 0.976 |
| 12 |  Egypti | 1 | 8 | 4 | 9 | 26 | 0.346 | 729 | 818 | 0.891 |
Pathankot

| Pathankot |
| --- | --- |

 Pathankot
 Koordinaatit: 32.26°N, 75.65°E 
Valtio:  Intia
Osavaltio:  Punjab
Piirikunta:  Pathankot
Korkeus:  331 m
Väkiluku (2011):  253 987
Aikavyöhyke:  UTC+5:30
Infobox OKVirheellinen NIMI-arvo: 
Pathankot on kaupunki Intiassa Punjabin osavaltiossa, lähellä kolmen osavaltion rajaa. Vuonna 2001 siellä laskettiin olevan lähes 158 000 asukasta. Tämä teki siitä Punjabin kuudenneksi suurimman kaupungin.
Pathankot sijaitsee lähellä Punjabin, Jammun ja Kashmirin sekä Himachal Pradeshin rajaa. Se on tärkeä liikenteen solmukohta sekä sotilastukikohta, jossa on sekä ilmavoimien että maajoukkojen varuskunta. Vuonna 1965 Pakistanin joukot iskivät ilmavoimien tukikohtaan osana Intian-Pakistanin toista sotaa.
Matkailijat pysähtyvät Pathankotiin usein matkallaan vuoristoseudulle. Sen etäisyys Jammusta on 110 km, Amritsarista 109 km, Chandigarhsta 269 km ja Delhistä 485 km.
ThreeBond Racing

ThreeBond Racing on japanilainen pikkuformulatalli. Talli perustettiin vuonna 2000, jolloin talli kilpaili Japanin F3-sarjassa. Seuraavana vuonna tallin kuljettaja Yūji Ide sijoittui sarjan viidenneksi. Vuonna 2003 talli saavutti ensimmäisen palkintosijansa samassa sarjassa. Vuonna 2005 talli sijoittui Japanin F3 sarjan toiseksi kuudella voitollaan ja voitti Aasian F3-sarjan mestaruuden. Vuonna 2006 tallin kuljettaja Fabio Carbone sijoittui sarjan neljänneksi. Vuonna 2011 talli voitti All-Japan Formula Three Championship-sarjan mestaruuden. Vuonna 2012 talli ajoi muutaman kilpailun Formula 3 Euroseries-sarjassa kilpaillen suomalaisella lisenssillä.
Aiheesta muualla

http://www.threebond.co.jp/en/companyinformation/sportssponsor/motor/f3/team/history.html%5Bvanhentunut+linkki%5D
Pathankotin piirikunta

Pathankotin piirikunta (pandžabiksi ਪਠਾਨਕੋਟ ਜ਼ਿਲ੍ਹਾ, Paṭhānakoṭa zilhā) on yksi Intian Punjabin osavaltion 22 piirikunnasta. Se perustettiin vuonna 2011 ja on yhdessä Fazilkan kanssa Punjabin nuorin piirikunta. Ennen Pathankotin piirikunnan perustamista sen alue kuului Gurdaspurin piirikuntaan.
Pathankot rajautuu etelästä Gurdaspurin piirikuntaan, lännestä Pakistanin Punjabiin, pohjoisesta Jammu ja Kashmiriin ja idästä Himachal Pradeshiin.
Suunnistuksen viestihajonta

Suunnistuksen viestihajonta tarkoittaa suunnistusviesteissä käytettäviä hajontamenetelmiä, jotka estävät suunnistajia seuraamasta toisiaan kilpailussa. Parhaiten tunnettuja ovat Farsta- ja Motala-hajontamenetelmät.
Farsta-hajonta

Farsta-hajonta on monimutkaisin suunnistusviesteissä käytettävistä hajontamenetelmistä. Farstassa vuorottelevat hajontarastit ja yhteiset rastit. Joukkueet juoksevat hajontarastit (rastivälit) eri osuuksilla, jolloin eri ratavariaatioita tulee useita. Lopulta kaikki joukkueet ovat kuitenkin juosseet samat rastivälit. Nykyisillä runsasrastisilla suunnistusradoilla periaatteessa vain ratamestarin työn määrä rajoittaa käytettävien hajontaratojen määrää. Toisaalta suunnistuskarttojen painaminen (arvokilpailut) tai tulostaminen (muut kilpailut) aiheuttaa taloudellisia rajoituksia mahdollisuuksista käyttää hyvin monimutkaista Farsta-hajontaa. Vähäjoukkueisissa viesteissä, esimerkiksi MM-viestissä, käytössä on vain hyvin pieni osa mahdollisista ratavariaatioista. Suurviesteissäkin on käytössä enintään vain muutama kymmenen teoreettisesti jopa sadoista ratavaihtoehdoista.
Vännes-hajonta

Vännes-hajonta on Farsta-hajonnasta yksinkertaistettu versio, jossa viestiosuus on jaettu kahteen osaan. Osuuden keskellä olevalla yhteisellä rastilla jaetaan radan loppuosat radat uudestaan joukkueiden kesken. Näin kolmiosuuksisessa viestissä on tarjolla yhdeksän hajontarataa (3×3). Tupla-Vännes on Vännes-variaatio, jossa viestiosuus on jaettu neljään osaan niin, että suunnistaja juoksee samat hajonnat osuuden parillisilla ja parittomilla jaksoilla.
Motala-hajonta

Motala-hajonnassa on ratoja yhtä monta kuin on hajontaosuuksia. Hajonta syntyy siitä, että joukkueet juoksevat radat eri järjestyksessä. Motala sopii hajontana parhaiten viesteihin, joissa on vähän joukkueita. Sen etuna on yksinkertainen toteutus.
Aiheesta muualla

Jukka Inkerin viestihajonta-analyysi (Arkistoitu – Internet Archive)
Oulun käräjäoikeus

Oulun oikeustalo.
Oulun käräjäoikeus toimii Oulussa ja Ylivieskassa, ja sen istuntopaikat ovat Oulussa, Kuusamossa ja Ylivieskassa. Sen tuomiopiiri on Pohjois-Pohjanmaan maakunta ja sen toimialueeseen kuuluu 30 kuntaa, jotka ovat Alavieska, Haapajärvi, Haapavesi, Hailuoto, Ii, Kalajoki, Kempele, Kuusamo, Kärsämäki, Liminka, Lumijoki, Merijärvi, Muhos, Nivala, Oulainen, Oulu, Pudasjärvi, Pyhäjoki, Pyhäjärvi, Pyhäntä, Raahe, Reisjärvi, Sievi, Siikajoki, Siikalatva, Taivalkoski, Tyrnävä, Utajärvi, Vaala ja Ylivieska. Oulun käräjäoikeudessa on hallinto-osaston lisäksi kolme lainkäyttöosastoa, joista ensimmäisessä käsitellään riita-asioita, toisessa rikosasioita ja kolmas on ns. sekaosasto.
Oulun käräjäoikeudessa työskentelee vakinaisessa virkasuhteessa noin 120 henkilöä. Oikeuden laamanni on Kari Turtiainen.
Pateróniso

| --- | --- |
Muut nimet:  Chálikas (Χάλικας)
Sijainti:  38°30′49″N, 26°12′53″E, Oinoússes Chíos, Pohjois-Egean saaret Kreikka
Saariryhmä:  Pohjoisen Egean saaret
Merialue:  Egeanmeri, Välimeri
Pinta-ala:  0,011 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Pateróniso (kreik. Πατερόνησο) eli Chálikas (Χάλικας) on pieni Kreikan saari, joka kuuluu Pohjoisen Egean saariin ja sijaitsee Oinoússeen saaren etelärannikolla. Saaren pinta-ala on 0,011 neliökilometriä ja se on asumaton (vuonna 2011). Hallinnollisesti Pateróniso kuuluu Oinoússeen kuntaan, Chíoksen alueyksikköön ja Pohjois-Egean saarten alueeseen.
Pateróniso on yksityisomistuksessa. Saarella sijaitsee Vapahtajalle (Sotíros) omistettu kirkko. Paterónison eteläpuolella sijaitsee Ágios Panteleímonaksen saari.
Paklenin saaristo

Paklenin saaristo
Paklenin saaristo Hvarin sataman edustalla
| --- | --- |
Sijainti:  43°10′N, 16°22′E Split-Dalmatia Kroatia
Korkein kohta:  94  m 
muokkaa - muokkaa wikitekstiä - muokkaa Wikidataa
Paklenin saaristo (Pakleni otoci) on pieni parinkymmenen saaren saariryhmä Hvarin saaren lähettyvillä Adrianmeressä Kroatian rannikolla. Saariryhmään kuuluvat muun muassa saaret Jerolim, Marinkovac, Planikovac, Borovac, Gojca ja Sveti Klement, joka on saarista suurin.
Sveti Klementillä oleva Palmižanan kylä elää turismista. Kylään tullaan juhlimaan, ja sen 200 paikkainen huvivenesatama täyttyy joka ilta juhlijoista. Kylän rantaan on rakennettu myös majoitustiloja.
Saariston kartta
São Tomé ja Príncipe kesäolympialaisissa 2016

São Tomé ja Príncipe osallistui kesäolympialaisiin 2016. Sitä edusti kolme urheilijaa kahdessa lajissa. Joukkueen lipunkantajana avajaisissa toimi ratameloja Buly Triste.
Joukkue > Melonta

Buly Triste – miesten C-1 1 000 m
Joukkue > Yleisurheilu

Romário Leitão – miesten 5 000 m
Celma Bonfim da Graça – naisten 1 500 m
Painajainen keskellä päivää

| Painajainen keskellä päivää> Before and After |
| --- | --- |

Ohjaaja:  Barbet Schroeder
Käsikirjoittaja:  Ted Tally
Perustuu:  Rosellen Brownin romaaniin Before and After
Tuottaja:  Barbet Schroeder Susan Hoffman
Säveltäjä:  Howard Shore
Kuvaaja:  Luciano Tovoli
Leikkaaja:  Lee Percy
Pukusuunnittelija:  Ann Roth
Pääosat:  Meryl Streep Liam Neeson Edward Furlong Julia Weldon Alfred Molina
Valmistustiedot
Valmistusmaa:  Yhdysvallat
Tuotantoyhtiö:  Buena Vista Pictures
Levittäjä:  Walt Disney Studios Motion Pictures Disney+
Ensi-ilta:  23. helmikuuta 1996
Kesto:  108 minuuttia
Alkuperäiskieli:  englanti
Budjetti:  35 000 000 dollaria
Tuotto:  8 797 839 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Painajainen keskellä päivää (Before and After) on vuonna 1996 ensi-iltansa saanut Barbet Schroedern ohjaama draamaelokuva. Se perustuu Rosellen Brownin romaaniin Before and After vuodelta 1992. Elokuvan pääosissa ovat Meryl Streep, Liam Neeson, Edward Furlong, Julia Weldon ja Alfred Molina.
Aiheesta muualla

Painajainen keskellä päivää Internet Movie Databasessa (englanniksi)
Painajainen keskellä päivää Elonet.
The Memory Remains

| ”The Memory Remains” Metallica |
| --- | --- | --- |

Singlen tiedot
 Albumilta: ReLoad
 Julkaistu: 1997
 Tuottaja(t): Bob Rock
 Tyylilaji: heavy metal
 Kesto: 04.39
 Levy-yhtiö: Vertigo
Metallican muut singlet
| ”King Nothing” 1997 | ”The Memory Remains” 1997 | ”The Unforgiven II” 1998 |
The Memory Remains on amerikkalaisen heavy metal -yhtye Metallican kappale heidän albumiltaan ReLoad. Kappaleesta julkaistiin 3 singleä ja tehtiin musiikkivideo, joka maksoi noin 400 000 dollaria. Kappaleen ovat säveltäneet yhtyeen laulaja-kitaristi James Hetfield sekä rumpali Lars Ulrich. "The Memory Remains" kertoo entisestä julkisuuden henkilöstä, joka on menettänyt maineensa ja yrittää palauttaa sitä takaisin. Kappaleessa ja kappaleen musiikkivideossa esiintyy myös taustalaulajana brittiläinen laulaja/näyttelijä Marianne Faithfull. Kappale on myös mukana Guitar Hero: Metallica pelissä.
Singlet

CD Single (UK 1)
The Memory Remains – 4.39
Fuel for Fire (Work in progress with different lyrics)
Memory (Demo version)
CD Single (UK 2)
The Memory Remains – 4.39
The Outlaw Torn – 10.48 (Unencumbered by Manufacturing Restrictions Version)
King Nothing (Tepid Mix)
CD Single (USA & Kanada)
The Memory Remains – 4.39
For Whom the Bell Tolls ('Haven't Heard it Yet' mix)"
Kokoonpano

James Hetfield – laulu, rytmikitara
Lars Ulrich – rummut
Kirk Hammett – soolokitara
Jason Newsted – basso, taustalaulu
Marianne Faithfull – taustalaulu
Kappalejulkaisut

ReLoad (1997)
S&M (1999)
Aiheesta muualla

Metallica - The Memory Remains (Official Music Video) YouTubessa
São Tomé ja Príncipen kansalaisuus

São Tomé ja Príncipen passi, jota maan kansalaiset voivat hakea
São Tomé ja Príncipen kansalaisuus on laillinen suhde São Tomén ja Príncipen demokraattisen tasavallan ja yksittäisen henkilön välillä. Maassa noudatetaan lähtökohtaisesti ius soli -periaatetta.
Kansalaisuuden saaminen syntymällä

Syntyperäisiä São Tomén ja Príncipen kansalaisia ovat maan perustuslain mukaan sellaiset henkilöt, jotka ovat syntyneet valtion maaperällä. Myös henkilöt, joiden vanhemmista vähintään toinen on maan kansalainen henkilön syntyessä, on syntyperäinen São Tomén ja Príncipen kansalainen.
Kansalaisuuden saaminen hakemuksella

Hakemuksen perusteella São Tomén ja Príncipen kansalaisuuden voi saada sellainen henkilö, joka täyttää seuraavat ehdot:
on asunut maassa vähintään 5 vuotta
osaa todistettavasti portugalia tai jotain muuta maan kansallista kieltä
tuntee maan perinteitä ja tapoja
on luopunut kaikista muista kansalaisuuksistaan
on täysivaltainen
Hakijan alaikäiset lapset voivat saada kansalaisuuden automaattisesti vanhempansa hakemuksella.
Kaksoiskansalaisuus

São Tomé ja Príncipe on sallinut kaksoiskansalaisuuden vuodesta 2003 lähtien. Maan presidentin tulee kuitenkin olla vain syntyperäinen São Tomén ja Príncipen eikä minkään muun maan kansalainen.
São Tomé ja Príncipen jalkapallomaajoukkue

São Tomén ja Príncipen jalkapallomaajoukkue edustaa São Tomén ja Príncipen saarivaltiota jalkapallon miesten maajoukkuekilpailuissa. Sitä hallinnoi São Tomén ja Príncipen jalkapalloliitto (Federação Santomense de Futebol). Liitto on FIFA:n ja Afrikan maanosaliitto CAF:n jäsen.
Historiaa

São Tomén ja Príncipen jalkapallomaajoukkue pelasi ensimmäisen maaottelunsa 1976 Gabonissa järjestettyjen Keski-Afrikan kisojen yhteydessä Tšadin maajoukkuetta vastaan. Tšad oli ottelussa parempi maalein 5-0. Seuraava ottelu samoissa kisoissa oli Kongon tasavaltaa vastaan ja se päättyi joukkueen kaikkien aikojen suurimpaan tappioon. Kongo voitti ottelun peräti 11-0. São Tomén ja Príncipen joukkue pelasi kisojen viimeisen ottelunsa Keski-Afrikan tasavaltaa vastaan ja hävisi sen luvuin 2-1.
Yhdentoista vuoden poissaolon jälkeen maajoukkue pelasi 2-0 tappioon päättyneen ottelun Guinea-Bissauta vastaan ja tämän jälkeen saavutti ensimmäiset pisteensä tasapelillä Angolaa vastaan. Tämä tasapeli oli jättiyllätys, sillä Angola sentään oli yksi maanosan kärkijoukkueista, joka myöhemmin esiintyi jopa MM-lopputurnauksessa ja São Tomé ja Príncipen joukkue oli siihen asti ollut lähinnä pisteautomaatti.
Näiden otteluiden jälkeen maajoukkue oli jälleen pitkään poissa näyttämöltä. Tällä kertaa tauko kesti yhdeksän vuotta. Tauon jälkeen pelatuissa otteluissa joukkue onnistui saavuttamaan ensimmäisen voittonsa, kun Päiväntasaajan Guinea kaatui Gabonissa pelatussa ottelussa 2-0. Seuraavassa ottelussa, joka pelattiin joukkueen kotikentällä, kaatui Sierra Leone myös numeroin 2-0. Näiden voittojen ja muutamaa ottelua myöhemmin pelatun tasapelin myötä joukkueen FIFA-ranking nousi sijalle 179.
Vuonna 2003 joukkue hävisi Libyalle 1-0 ja 8-0, mikä oli iso takaisku joukkueen aiempaan menestykseen nähden. Joukkue myös vetäytyi vuoden 2010 MM-karsinnoista ennen ensimmäistä otteluaan ja samalla putosi myös FIFA:n rankinglistojen ulkopuolelle, koska ei ollut pelannut yhtään ottelua neljään vuoteen.
11. marraskuuta 2011 joukkue palasi näyttämölle kahdeksan vuoden poissaolon jälkeen. Joukkue osallistui vuoden 2014 MM-kisojen karsintaan häviten Kongolle kotonaan 5-0 ja ylsi vieraskentällä neljä päivää myöhemmin 1-1 tasapeliin. Marraskuun 2011 FIFA:n rankinglistalla joukkue oli jälleen mukana ja listasijoitus oli 192.
2013 Afrikan mestaruuskilpailujen karsinnoissa joukkue selvitti ensi kertaa tiensä toiselle karsintakierrokselle. Ensimmäisellä kierroksella kaatui Lesotho yhteismaalein 1-0. Toisella kierroksella Sierra Leone oli parempi yhteismaalein 5-4.
2015 Afrikan mestaruuskilpailujen karsinnoissa joukkue taipui jo ensimmäisellä kierroksella Beninille kahdella 2-0 tappiolla.
Arvokisaedustukset > Maailmanmestaruuskilpailut

1930 - 1990 - Ei osallistunut
1994 - Vetäytyi kisoista
1998 - Ei osallistunut
2002 - Karsiutui
2006 - Karsiutui
2010 - Vetäytyi kisoista
2014 - Karsiutui
Arvokisaedustukset > Afrikan mestaruuskilpailut

1957 - 1998 - Ei osallistunut
2000 - Karsiutui
2002 - Karsiutui
2004 - Vetäytyi kisoista
2006 - Karsiutui
2008 - Ei osallistunut
2010 - Vetäytyi kisoista
2012 - Ei osallistunut
2013 - Karsiutui
2015 - Karsiutui
Parkanon keskustaajama

Parkanon keskustaajama on entinen Parkanon kirkonkylä ja nykyinen ensimmäinen kaupunginosa. Se sijaitsee Pirkanmaan maakunnassa ja Luoteis-Pirkanmaan seutukunnassa. Kauempana asutus on hajanaisempaa; jo melko lähellä keskustaa on suurehkoja metsäalueita. Parkanon keskustaajaman asutus on keskittynyt alavien savi- ja hiesumaiden välissä kohoavalle moreeniharjanteelle sijoittuen Kirkkojärven ja Viinikanjoen ympäristöön.
Kaupungin keskeiset julkiset palvelut ovat keskittyneet pitkälti Parkanontien, Satakunnankadun ja Keskuskadun lähettyville ydinkeskustaan. Alueella sijaitsevat muun muassa kaupungintalo, terveyskeskus, apteekki, palolaitos, kirjasto, kirkko, keskustan koulu ja lukio.
Vuoden 2017 lopussa Parkanossa oli 6 562 asukasta, joista 4 369 asui taajamassa, 2 128 haja-asutusalueilla ja 65:n asuinpaikat eivät olleet tiedossa. Parkanon taajama-aste on 67,2 %.
São Tomé ja Príncipe kesäolympialaisissa 2012

São Tomé ja Príncipe osallistui Lontoon kesäolympialaisiin vuonna 2012 kahden urheilijan joukkueella. Molemmat osallistuivat yleisurheiluun ja olivat saavuttaneet paikkansa kisoissa villin kortin avulla. Heistä nuorempi oli Lecabela Quaresma, iältään kisojen aikaan 22 vuotta ja 224 päivää, ja vanhempi puolestaan Christopher da Costa, ollessaan 24 vuotta ja 199 päivää vanha. Quaresma toimi maan lipunkantajana avajaisissa sekä päättäjäisissä. Kumpikaan heistä ei päässyt jatkoon ensimmäiseltä kierroksella eivätkä siis saavuttaneet mitalia, joten São Tomé ja Príncipe ei vielä saavuttanut ensimmäistä olympiamitaliaan.
Tausta

Afrikassa sijaitseva saarivaltio São Tomé ja Príncipe osallistui ensimmäisen kerran olympialaisissa vuonna 1996 Atlantan kesäolympialaisissa. Maa on osallistunut jokaisiin kesäolympialaisiin siitä lähtien eli Lontoossa se osallistui viidettä kertaa. Maan olympiajoukkueessa on joka kerta urheillut kaksi tai kolme urheilijaa. Talviolympialaisiin maa ei ole osallistunut.
Maa sai lähettää yhden miespuolisen ja yhden naispuolisen urheilijan Lontoon olympialaisiin, sillä kansainvälinen yleisurheiluliitto IAAF oli sallinut kaikkien niiden maiden, joista ei tullut yhtään olympiarajan (joko A- tai B-rajan) rikkonutta yleisurheilijaa, lähettää kaksi maan parasta yleisurheilijaa kisoihin villillä kortilla mihin tahansa tapahtumaan lukuun ottamatta moniotteluita, 10 000 metrin juoksuja ja 3 000 metrin estejuoksuja.
Joukkue

Nykyään Portugalia edustava Lecabela Quaresma osallistui olympialaisiin ensimmäistä, ja toistaiseksi myös viimeistä, kertaa Lontoon kesäolympialaisissa 2012. Hän kilpaili naisten sadan metrin aitajuoksussa ja sijoittui omassa alkuperässään kuudenneksi eli viimeiseksi kauden ennätystuloksellaan 14.54, mikä ei riittänyt jatkoon. Alun perin erässä piti juosta kahdeksan urheilijaa, mutta kaksi heistä ei lähtenyt matkaan. Quaresma jäi erän viidenneksi sijoittuneesta kazakstanilaisesta Anastassiya Pilipenkosta 77 sekunnin sadasosaa.
Maan toinen olympiaedustaja, Christopher Da Costa, osallistui niin ikään olympialaisiin ensimmäistä kertaa. Hänen matkanaan oli sadan metrin juoksu, jossa hän karsiutui alkukierroksella oltuaan ensimmäisen erän seitsemäs, eli viimeinen, ennätyksellään 11.56. Hänen edelleen ehtivät muun muassa viidenneksi sijoittunut bangladeshilainen Mohan Khan ajalla 11.25 ja kuudenneksi ajalla 11.30 juossut laosilainen Kilakone Siphonexay.
Lecabela Quaresma - Naisten sadan metrin aitajuoksu
Christopher Da Costa - Miesten sadan metrin juoksu
Threat

| Threat |
| --- | --- |
 kuvakaappaus
Kehittäjä:  Fragment
Julkaistu:  1995
Alusta:  MS-DOS
Hinnoittelutapa:  shareware
Lisää peliartikkeleitaVideopelien teemasivulla
Infobox OK : 
Threat on suomalaisen Fragmentin kehittämä räiskintäpeli, joka on julkaistu sharewarena vuonna 1995 MS-DOSille. Pelin kokoversiota ei enää saa mistään.
Pelaaminen

Asteroidilla olevaan kaupunkiin hyökkää verenhimoinen hirviöjoukko. Puolustukseen lähetetään eliittisotilaat joita voi olla 1–3. Jokaisen kentän alussa voi ostaa kaupasta asioita ja ensiapupakkauksia niillä rahoilla, joita siihen mennessä on kentistä kerännyt. Kenttien tavoitteena voi olla joko tietyssä paikassa oleminen oikeaan aikaan, esineiden räjäyttäminen tai kaikkien vihollisten eliminointi. Tiimipelin lisäksi pelaajat voivat taistella keskenään kentissä, joita voi tehdä kenttäeditorilla. Kun vihollisen on ampunut, tulee tähän kohtaan lisää energiaa, rahaa ammuksia tai pääkallopommi. Vihollisia Threatissa on useita.
Aiheesta muualla

Threat MobyGamesissa (englanniksi)
Imuroitava sharewareversio
Timo Sild

Timo Sild vuonna 2007.
Timo Sild (s. 26. helmikuuta 1988) on virolainen suunnistaja. MM-kilpailuissa hänen parhaat henkilökohtaiset sijoituksensa ovat kahdeksas sija keskimatkalla Riiassa 2018 sekä kymmenes sija pitkällä matkalla niin Strömstadissa 2016 kuin myös Tartossa 2017. Tarton MM-kilpailuissa hän sijoittui neljänneksi Viron viestijoukkueessa. EM-kilpailuissa hänen paras sijoituksensa on keskimatkan seitsemäs sija Palmelassa 2014. Juniorien MM-kilpailuista Sildillä on yksi maailmanmestaruus ja yksi hopea.
Seuratasolla Sild edustaa Kooveeta, jossa hän on voittanut Jukolan viestin 2016 ja 2018. Aiemmin hän on edustanut myös Deltaa.
Myös hänen veljensä Lauri Sild on Viron maajoukkuesuunnistaja.
The Sledgehammer Files: The Best of Soilwork 1998–2008

| The Sledgehammer Files: The Best of Soilwork 1998–2008 Soilwork |
| --- | --- | --- |

Kokoelmalevyn tiedot
 Äänitetty : 1998–2008
 Julkaistu: 30. kesäkuuta 2010
 Tyylilaji: melodinen death metal
 Kesto: 74.59
 Levy-yhtiö: Avalon Marquee Records
Soilworkin muut julkaisut
| The Panic Broadcast 2010 | The Sledgehammer Files: The Best of Soilwork 1998–2008 2010 | The Living Infinite 2013 |
The Sledgehammer Files: The Best of Soilwork 1998–2008 on ruotsalaisen melodisen death metal -yhtyeen Soilworkin kokoelma-albumi, joka julkaistiin Japanissa 30. kesäkuuta 2010.
Kappaleet

Sadistic Lullabye – 2.55 (remasteroitu)
Steelbath Suicide – 2.55 (remasteroitu)
The Chainheart Machine – 4.02 (remasteroitu)
Bulletbeast – 4.38 (remasteroitu)
Generation Speedkill – 4.28 (remasteroitu)
Bastard Chain – 4.03
Needlefeast – 4.07
Grand Failure Anthem – 5.21
Follow the Hollow – 4.03
As We Speak – 3.41
Black Star Deceiver – 4.42
Rejection Role – 3.35
Figure Number Five – 3.10
Light The Torch – 3.39
Stabbing the Drama – 4.34
One with the Flies – 4.01
Nerve – 3.39
Sworn to a Great Divide – 3.31
Exile – 3.45 (Orchestral Mix)
Kokoonpano

Björn "Speed" Strid – laulu
Ola Flink – bassokitara
Peter Wichers – kitarat (kappaleet 1-17)
Sven Karlsson – kosketinsoitin (kappaleet 9-19)
Dirk Verbeuren – rummut (kappaleet 15-19)
Ludvig Svartz – kitarat (kappaleet 1-2)
Ola Frenning – kitarat (kappaleet 3-19)
Daniel Antonsson – kitarat (kappaleet 18-19)
Carlos Del Olmo Holmberg (kappaleet 1-8)
Jimmy Persson – rummut (kappaleet 1-2)
Henry Ranta – rummut (kappaleet 3-14)
Aiheesta muualla

The Sledgehammer Files: The Best of Soilwork 1998–2008 Discogsissa (englanniksi)
Albumi The Sledgehammer Files: The Best of Soilwork 1998–2008 Encyclopaedia Metallum -sivustolla (englanniksi)
Tanhurinteen tanssilava

Tanhurinteen tanssilava oli Korson työväenyhdistyksen vuonna 1960-1966 toiminnassa ollut tanssilava Vantaan Korsossa. Tanhurinteen valmistumisen myötä tanssiaisten järjestäminen muodostui yhdistyksen pääasialliseksi toimintamuodoksi ja Tanhurinteen toiminta sitoi 50-60 henkilöä. Rakennus vaurioitui vuonna 1965 Korson kapinana tunnettuna iltana. Tällöin poliisin keskeytetti Renegadesin esityksen, koska rukouslauantaina vallitsi tanssikielto ja tanssiaisten poikkeuslupa oli peruttu samana päivänä. Keskeytyksen vuoksi ilta päättyi mellakkaan. Tanhurinteen tanssilavatoiminta jouduttiin lopettamaan 1966 toiminnan tappiollisuuden, hiipuvan yleisösuosion ja vapaaehtoisten järjestäjien väsymisen takia.